
50 DR.30.11.2021 

 
Tuan Pengerusi: Assalamualaikum, salam sejahtera semua. Sebelum kita 

menyambung perbahasan di Peringkat Jawatankuasa bagi Kementerian Pembangunan 
Usahawan dan Koperasi, saya ingin membuat sedikit makluman.  

Ahli-ahli Yang Berhormat, mengikut Jadual Giliran Kementerian di Peringkat 
Jawatankuasa Rang Undang-undang Perbekalan 2022 yang telah diedarkan sebelum ini, 
giliran Kementerian Pembangunan Luar Bandar adalah pada hari Khamis, 2 Disember 
2021. 

Walau bagaimanapun, bagi membolehkan Ahli-ahli Yang Berhormat mempunyai 
masa pada hari Khamis untuk pulang ke kawasan masing-masing, maka saya telah 
membuat keputusan bahawa perbahasan di Peringkat Jawatankuasa Kementerian 
Pembangunan Luar Bandar diawalkan ke hari  esok, iaitu selepas Kementerian Sains, 
Teknologi dan Inovasi dan Kementerian Pengangkutan. Sekiranya perbahasan 
Kementerian Pembangunan Luar Bandar tidak selesai pada hari esok, maka ia akan 
disambung ke hari Khamis, 2 Disember 2021. Terima kasih. 

Dengan ini kita menyambung perbahasan di Peringkat Jawatankuasa 
Kementerian Pembangunan Usahawan dan Koperasi. Saya menjemput Yang Berhormat 
Batu Gajah. Silakan. 

 
2.34 ptg. 

Tuan Sivakumar Varatharaju Naidu [Batu Gajah]: Terima kasih Tuan 
Pengerusi. B.26, Butiran 00601 – Dana Pembangunan dan Pembiayaan PKS. Banyak 
daripada kalangan Perusahaan Mikro Kecil dan Sederhana (PMKS) amat terjejas akibat 
pandemik COVID-19 di seluruh negara. 

Saya mengucapkan tahniah kepada pihak Kementerian Pembangunan 
Usahawan dan Koperasi kerana prihatin mendengar rintihan dan rungutan daripada 
usahawan-usahawan PMKS yang terjejas melalui satu dialog yang diadakan dengan 59 
Dewan Perniagaan dan Persatuan PKS baru-baru ini. 

Pertemuan ini melibatkan 34 memorandum dan 42 isu keusahawanan yang perlu 
mendapat perhatian kerajaan. Menteri telah berjanji akan membawa masalah-masalah 
yang dihadapi oleh PMKS dalam Mesyuarat Kabinet supaya perhatian diberikan oleh 
kementerian-kementerian dan agensi-agensi kerajaan yang lain turut terlibat. Setakat ini, 
apakah isu-isu yang telah dibangkitkan dalam Mesyuarat Kabinet? Apakah penyelesaian 
yang telah dikenal pasti? Mohon perincian Menteri dalam hal ini. 

Tuan Pengerusi, Perintah Kawalan Pergerakan telah memberikan tekanan 
kewangan yang besar kepada peniaga dan ini telah memaksa lebih daripada 30 ribu PKS 
“gulung tikar”. Saya juga terbaca semasa PKP 2.0, keadaan lebih buruk sehingga 2/3 
perniagaan kecil telah ditutup. Ini adalah anggaran yang dibuat oleh Malaysian Retail 
Sales Association dan saya tidak tahu sama ada statistik ini adalah benar ataupun tidak? 
Saya mohon penjelasan daripada Menteri. 

Jadi, saya juga ingin tahu tentang rental relief-fund yang dicadangkan untuk 
membantu peniaga-peniaga kecil. Apakah pendirian kerajaan dalam memperuntukkan 
dana khas bagi tujuan tersebut? Berapakah jumlah yang telah ditentukan melalui 
belanjawan ini bagi membantu mereka yang terkesan daripada masalah penyewaan ini? 
Apakah bentuk-bentuk bantuan dan tailor-made strategy yang sesuai untuk dilaksanakan 
dalam menangani hal ini? Bilakah bantuan-bantuan ini akan disalurkan oleh kerajaan? 

Butiran 040400 – TEKUN Nasional. Tuan Pengerusi, sejak beberapa tahun yang 
lalu, kerajaan memperuntukkan pinjaman TEKUN sebanyak RM20 juta kepada usahawan 
kaum India. Walau bagaimanapun, jumlah peruntukan telah ditambah melebihi RM20 juta 
pada tahun 2020. Begitu juga dimaklumkan bahawa jumlah peruntukan telah ditambah 
melebihi RM25 juta pada tahun 2021. Jumlah ini tidak termasuk pinjaman tambahan 
seperti overlapping dan pinjaman kedua atau ketiga. 

Ini membuktikan bahawa terdapat permintaan yang tinggi untuk pinjaman TEKUN 
daripada kalangan usahawan India. Oleh yang demikian, dalam Belanjawan 2022, 
peruntukan yang disediakan bagi TEKUN untuk membantu usahawan kaum India telah 



Tuan Pengerusi: Assalamualaikum, salam sejahtera semua. Sebelum kita menyambung perbahasan di Peringkat Jawatankuasa bagi Kementerian Pembangunan Usahawan dan Koperasi, saya ingin membuat sedikit makluman. Ahli-ahli Yang Berhormat, mengikut Jadual Giliran Kementerian di Peringkat Jawatankuasa Rang Undang-undang Perbekalan 2022 yang telah diedarkan sebelum ini, giliran Kementerian Pembangunan Luar Bandar adalah pada hari Khamis, 2 Disember 2021. Walau bagaimanapun, bagi membolehkan Ahli-ahli Yang Berhormat mempunyai masa pada hari Khamis untuk pulang ke kawasan masing-masing, maka saya telah membuat keputusan bahawa perbahasan di Peringkat Jawatankuasa Kementerian Pembangunan Luar Bandar diawalkan ke hari esok, iaitu selepas Kementerian Sains, Teknologi dan Inovasi dan Kementerian Pengangkutan. Sekiranya perbahasan Kementerian Pembangunan Luar Bandar tidak selesai pada hari esok, maka ia akan disambung ke hari Khamis, 2 Disember 2021. Terima kasih. Dengan ini kita menyambung perbahasan di Peringkat Jawatankuasa Kementerian Pembangunan Usahawan dan Koperasi. Saya menjemput Yang Berhormat Batu Gajah. Silakan. 2.34 ptg. Tuan Sivakumar Varatharaju Naidu [Batu Gajah]: Terima kasih Tuan Pengerusi. B.26, Butiran 00601- Dana Pembangunan dan Pembiayaan PKS. Banyak daripada kalangan Perusahaan Mikro Kecil dan Sederhana (PMKS) amat terjejas akibat pandemik COVID-19 di seluruh negara. Saya mengucapkan tahniah kepada pihak Kementerian Pembangunan Usahawan dan Koperasi kerana prihatin mendengar rintihan dan rungutan daripada usahawan-usahawan PMKS yang terjejas melalui satu dialog yang diadakan dengan 59 Dewan Perniagaan dan Persatuan PKS baru-baru ini. Pertemuan ini melibatkan 34 memorandum dan 42 isu keusahawanan yang perlu mendapat perhatian kerajaan. Menteri telah berjanji akan membawa masalah-masalah yang dihadapi oleh PMKS dalam Mesyuarat Kabinet supaya perhatian diberikan oleh kementerian-kementerian dan agensi-agensi kerajaan yang lain turut terlibat. Setakat ini, apakah isu-isu yang telah dibangkitkan dalam Mesyuarat Kabinet? Apakah penyelesaian yang telah dikenal pasti? Mohon perincian Menteri dalam hal ini. Tuan Pengerusi, Perintah Kawalan Pergerakan telah memberikan tekanan kewangan yang besar kepada peniaga dan ini telah memaksa lebih daripada 30 ribu PKS "gulung tikar". Saya juga terbaca semasa PKP 2.0, keadaan lebih buruk sehingga 2/3 perniagaan kecil telah ditutup. Ini adalah anggaran yang dibuat oleh Malaysian Retail Sales Association dan saya tidak tahu sama ada statistik ini adalah benar ataupun tidak? Saya mohon penjelasan daripada Menteri. Jadi, saya juga ingin tahu tentang rental relief-fund yang dicadangkan untuk membantu peniaga-peniaga kecil. Apakah pendirian kerajaan dalam memperuntukkan dana khas bagi tujuan tersebut? Berapakah jumlah yang telah ditentukan melalui belanjawan ini bagi membantu mereka yang terkesan daripada masalah penyewaan ini? Apakah bentuk-bentuk bantuan dan tailor-made strategy yang sesuai untuk dilaksanakan dalam menangani hal ini? Bilakah bantuan-bantuan ini akan disalurkan oleh kerajaan? Butiran 040400- TEKUN Nasional. Tuan Pengerusi, sejak beberapa tahun yang lalu, kerajaan memperuntukkan pinjaman TEKUN sebanyak RM20 juta kepada usahawan kaum India. Walau bagaimanapun, jumlah peruntukan telah ditambah melebihi RM20 juta pada tahun 2020. Begitu juga dimaklumkan bahawa jumlah peruntukan telah ditambah melebihi RM25 juta pada tahun 2021. Jumlah ini tidak termasuk pinjaman tambahan seperti overlapping dan pinjaman kedua atau ketiga. Ini membuktikan bahawa terdapat permintaan yang tinggi untuk pinjaman TEKUN daripada kalangan usahawan India. Oleh yang demikian, dalam Belanjawan 2022, peruntukan yang disediakan bagi TEKUN untuk membantu usahawan kaum India telah.